FIRING er et Oslo-basert synthpopband frontet av søstrene Emily og Erika Firing på vokal, Espen Skretteberg på gitar og synth, Are Lund på synth, Magnus Gjeruldsen på el-bass og synthbass, og Are Nerland på trommer og pads. Tekst og melodi er av Emily Firing-Toften.

FIRING debuterte i 2018 med låta «Your Ghost» og har siden gitt ut fire singler, spilt flere konserter, og gjort flere intervjuer - både på norske og utenlandske radiostasjoner og i nettmagasin. Samtlige fem låter er blitt godt mottatt av norsk og utenlandsk presse og radio. Låtene er blitt spilt på Celtica Radio (Wales), Radio Seagull (Nederland), Neue Regel Radio (US), Havenstad Radio (Nederland), Radio Neptune (UK), Radio Phoenix International (UK), Apple Radio (UK), Radio Noordizij (Nederland), Poptastic Radio (UK), Wfrm Radio (UK), NRK P1, NRK P3, Ordentlig Radio og RadioSignal, og de spilles også jevnlig på 99WNRR (UK).

Under pandemien har bandet, innimellom familieforøkelse og et hektisk arbeidsliv, ferdigstilt debutalbumet «Lights Down», som slippes 6. mai - både digitalt og på vinyl. Temaet for «Lights Down» er dels Firing-søstrenes barndom, som mildt sagt var utenom det vanlige, dels en feiring av å komme seg styrket ut av en vanskelig situasjon. Musikalsk er albumet som en typisk FIRING-konsert: dynamisk, interessant, fengende og dansbart. Det er produsert av FIRING selv, mikset av en rekke dyktige teknikere, deriblant Henning Svoren i Ocean Sound, og mastret av Espen Høydalsvik i Tinnitus Productions. Søndag 15. mai feires albumslippet med releasekonsert på Krøsset i Oslo.

Linker til utvalgte intervjuer:

https://rubato.no/intervju-sterk-debut-elektrobandet-firing/

https://radio-preprod.nrk.no/serie/kveldsaapent/DMTA03018118/12-11-2018?fbclid=IwAR1iCafvk3tPkmAZzCtOm5sFhLeM\_JKbpdGQag7f\_4yily37THN2uqaozEw

https://radio.nrk.no/serie/kveldsaapent/DMTA03001418/23-01-2018#t=45m42s

https://soundcloud.com/firingmusic/radio-interview-with-bill-everatt-at-celtica-radio-19-january-2018